b'\n_START_ARTICLE_\nLa Spezia (pokrajina)\n_START_SECTION_\nZgodovinske zanimivosti\n_START_PARAGRAPH_\nDana\xc5\xa1nja pokrajina La Spezia je bila v trinajstem stoletju sporno podro\xc4\x8dje med dvema velikima pomorskima republikama, Piso in Genovo. _NEWLINE_Pogodbe, ki jih je Pisa sklepala s Sardinskimi giudicati, so bile glavni vzrok sporov z Genovo, saj jih je ta jemala kot vme\xc5\xa1avanje v njeno notranjo trgovino. Ko je Friderik II. potrdil pizansko oblast nad mestecem Portovenere tik pred genove\xc5\xa1ko obalo, so se nasprotovanja zaostrila in pri\xc5\xa1lo je do hudih oboro\xc5\xbeenih spopadov. Leta 1273 so Genove\xc5\xbeani kon\xc4\x8dno osvojili La Spezio, ki je v kratkem postala sede\xc5\xbe sodnije in administrativno sredi\xc5\xa1\xc4\x8de republike..'